L'Ajuntament d'Alaquàs duplica el seu estalvi i tanca el pressupost municipal de 2013 amb resultat positiu
30/04/2014

# L'Ajuntament d'Alaquàs duplica el seu estalvi i tanca el pressupost municipal de 2013 amb resultat positiu

*   30/04/2014
*   [Imprimir](#)
*   Compartir
*    https://www.alaquas.org/documento.asp?id\_do=14361

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F14361%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20duplica%20el%20seu%20estalvi%20i%20tanca%20el%20pressupost%20municipal%20de%202013%20amb%20resultat%20positiu)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/14361/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2014/2/14361/30042014ajuntament_alaquas_Form_4.jpg)](https://www.alaquas.org/ficheros/documentos/2014/2/14361/30042014ajuntament_alaquas_Form_10.jpg "<a href='https://www.alaquas.org/ficheros/documentos/2014/2/14361/30042014ajuntament_alaquas_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs duplica el seu estalvi i tanca el pressupost municipal de 2013 amb resultat positiu</a>")

Elvira García Camps: "Hem demostrat una vegada més que és possible gestionar la crisi pensant en les persones i mantenint els serveis públics"

L'Ajuntament de Alaquàs continua la seua tendència de millora en dades econòmiques. L'alcaldessa d'Alaquàs, Elvira García Campos, va donar compte ahir al Ple de la Corporació Municipal de la liquidació del Pressupost Municipal de l'any 2013, que aquest any s'ha tancat amb un estalvi de 1.096.216 euros, que s'ha vist duplicat respecte al passat any.

La primera edil ha destacat que aquesta tendència confirma “l'important esforç realitzat al llarg de la legislatura repecte a ajust i equilibri pressupostari i aprofundeix en la línia de treball desenvolupada per l'equip de govern fins a ara per a revisar cadascuna de les partides presupostàries i programes de l'Ajuntament amb l'objectiu d'oferir una major eficiència en els serveis públics a un menor cost econòmic”. Elvira García Camps ha insistit a més en què aquesta tendència “ens ha permès elaborar uns comptes on cobren especial rellevància les polítiques d'ocupació, educació i benestar social, al mateix temps que ens ha permès també aplicar mesures socials de gran envergadura com la reducció dels impostos, especialment el de la contribució”.

Les dades de la liquidació del Pressupost Municipal per al 2013 confirmen a més una baixada del deute en 13 punts. Pel que fa al romanent de tresoreria, per segona vegada en els últims deu anys, les dades són positives, el que suposa en la pràctica, que l'estructura de l'Ajuntament li permet fer enfront dels seus compromisos econòmics amb normalitat. Aquesta estabilitat pressupostària suposa a més que l'Ajuntament ha aconseguit arribar a una situació de autosuficiencia, superant els ingressos no financers a les despeses no financeres.  

Aquestes dades demostren que s'està complint amb el Pla d'Ajust en vigor, aprovat pel Ministeri d'Hisenda i Administracions Públiques i amb l'objectiu d'estabilitat pressupostària, regla de despesa i límit de despesa no financera impost pel Govern de la nació en el context del Sistema Europeu de Comptes Regionals.